b"\n_START_ARTICLE_\nPinoy Idol\n_START_SECTION_\nPagpapalit mula sa Philippine Idol\n_START_PARAGRAPH_\nAyon sa balitang inanunsyo sa Sentro, ang ABC dapat ang magpapalabas ng ikalawang serye para sa Philippine Idol. Ito rin ay inihayag ni Mau Marcelo sa pagtatanghal na ginanap sa Araneta Coliseum para sa final 12\xc2\xa0ng unang serye ng Philippine Idol na nakatakdang simulan sa Marso, 2007. Ngunit, may bali-balitang hindi na ito matutuloy at pinaplanong kunin at bilhin ng GMA Network ang prangkisa nito mula sa FremantleMedia. Marami ang nakalap na balitang marami ang nawala sa ABC dahil sa pagkawala ng prangkisa ng Philippine Idol sa kanila. Pagkatapos ng ilang paghihintay, nagdesisyon na ang FremantleMedia na ilipat ang prangkisa sa GMA Network.\n_START_SECTION_\nTheater Rounds\n_START_PARAGRAPH_\n179 ang nakapasa para maglaban-laban sa Theater Rounds na ginanap sa Cinema 6 ng SM City North Edsa. Sa unang round, hinati ang mga nakapasa sa 10 grupo at nagpakitang gilas sila sa harap ng mga hurado._NEWLINE_Sa ikalawang round, ang 90 na kalahok ay hinati sa 45 pares para kumanta ng dalawahang tinig (duet) at hinatulan sila ng hindi pandalawahan._NEWLINE_Sa huling round, ang natitirang 45 ay kumanta ng mga awiting sila ang pumili. Pagkatapos ay hinati sila sa tatlong grupo; kada grupo ay may 15 miyembro, at ang isang grupo ay natanggal, kaya naging 30 na lang ang natira._NEWLINE_Noong Abril, 2008, muling tinignan ng mga hurado ang mga pagtatanghal na ginawa ng mga nakapasa mula sa kanilang mga awdisyon hanggang sa huling round na ginanap, at doon namili ang mga hurado ng 6 na matatanggal sa grupo upang mabuo ang Top 24.\n_START_SECTION_\nProduksiyon\n_START_PARAGRAPH_\nSi Louie Ignacio ang itinakdang maging direktor ng Pinoy Idol. Sina Ryan Agoncillo, Ryan Cayabyab, Pilita Corrales, at Francis Magalona ay hindi na makakasama sa palabas. Si Ryan Agoncillo ay ang magiging punong-abala ng kalabang palabas ng Pinoy Idol, ang Pinoy Dream Academy, at kasama niya si Ryan Cayabyab na magiging headmaster ng palabas. Si Raymond Gutierrez ang papalit sa iniwanang pwesto ni Ryan Agoncillo, samantalang sina Ogie Alcasid, Jolina Magdangal, at Wyngard Tracy ang uupo bilang mga hurado. Sina Paolo Bediones, Regine Velasquez, Drew Arellano, at Mo Twister ay kasama sa listahan ng mga ikinunsidera sa pagiging punong-abala sa palabas. Si Paolo Bediones, Mo Twister, at Regine Velasquez ay hindi nakuha dahil ang kanilang edad ay tatlumpu pataas na ayon sa pamantayan ng FremantleMedia walang host ang maaring maging tatlumpu pataas ang edad. Hindi kinilala ng GMA Network ang mga nagawa ng ABC 5 sa Philippine Idol kasama si Mau Marcelo, bagama't sina Jan Nieto at Gian Magdangal na kasama sa unang prangkisa ay kasama na sa mga palabas ng GMA Network. Pinayagan na rin ng FreMantle Media ang hiling ng GMA Network na ipalabas ang Pinoy Idol sa kanilang International Filipino Television Channel na GMA Pinoy TV sa Estados Unidos, na mariing ipinagbabawal sa mga may-hawak ng prangkisa ang pagpapalabas ng mga prangkisang palabas sa mga bansang may sariling prangkisa nito.\n_START_SECTION_\nKontrobersiya\n_START_PARAGRAPH_\nMarami ang humihiling na palitan si Louie Ignacio bilang direktor ng Pinoy Idol sa kadahilanang paggamit nito nang madalas ng Butterfly Wings (pakpak ng paru-paro) sa bawat proyektong kanyang ginagawa. Kung hindi siya maglalagay ng mga buhay na paru-paro sa kanyang proyekto ay pasusuotin niya ang mga artista sa palabas ng pekeng pakpak nito."